Έκθεση Διοικητικού Συμβουλίου  – 30 Ιουνίου 2024 
 
25 
 
 
καταστάσεων ρευστότητας, τα χρηματοδοτικά κενά μεταξύ λήξεων ενεργητικού και παθητικού και την εξέλιξη του κόστους 
χρηματοδότησης. 
Οι δείκτες LCR (Δείκτης Κάλυψης Ρευστότητας) και η NSFR (Δείκτης Καθαρής Σταθερής Χρηματοδότησης – Net Stable Funding 
Ratio)  του Ομίλου υπολογίζονται σε μηνιαία και τριμηνιαία βάση, αντίστοιχα, σύμφωνα με τον κανονισμό (ΕΕ) αριθ. 575/2013 και 
τις μετέπειτα τροποποιήσεις των κατ' εξουσιοδότηση πράξεων (Delegated Acts), ενώ ο LCR της Τράπεζας και του Ομίλου 
υπολογίζεται και αναφέρεται εσωτερικά στα ανώτερα διοικητικά στελέχη σε καθημερινή βάση. 
Το προφίλ ρευστότητας και χρηματοδότησης του Ομίλου συνεχίζει να είναι εξαιρετικά ισχυρό, έχοντας διατηρήσει άφθονα 
αποθέματα ρευστότητας και σταθερές πηγές χρηματοδότησης, επαρκείς για την προστασία του Ομίλου από όλους τους 
εντοπισμένους σημαντικούς κινδύνους, ενώ τόσο το LCR όσο και το NSFR, σε επίπεδο Τράπεζας και Ομίλου, ξεπέρασαν με άνεση 
εποπτικά όρια και τα καθορισμένα Όρια Ανάληψης Κινδύνου. 
Κίνδυνος Αγοράς  
Ο κίνδυνος αγοράς είναι ο υφιστάμενος ή ενδεχόμενος κίνδυνος ζημίας λόγω δυσμενών μεταβολών στις τιμές αγοράς και στα 
επιτόκια, στις τιμές μετοχών και των εμπορευμάτων, στις συναλλαγματικές ισοτιμίες, καθώς και στη μεταβλητότητα αυτών. 
Ο Όμιλος και η Τράπεζα διατηρούν περιορισμένη συναλλακτική δραστηριότητα με στόχο τη βελτίωση της κερδοφορίας τους την 
εξυπηρέτηση της πελατεία τους. Αυτή η συναλλακτική δραστηριότητα συνεπάγεται έναν εγγενή κίνδυνο αγοράς, τον οποίο ο 
Όμιλος και η Τράπεζα εντοπίζουν, εκτιμούν, παρακολουθούν και διαχειρίζονται αποτελεσματικά μέσα από ένα πλαίσιο αρχών, 
διαδικασιών επιμέτρησης και ορίων, το οποίο διέπει όλες τις συναλλαγές του Ομίλου και της Τράπεζας. Οι σημαντικότερες 
κατηγορίες κινδύνου αγοράς για τον Όμιλο και την Τράπεζα είναι ο επιτοκιακός, ο μετοχικός και ο συναλλαγματικός κίνδυνος. 
Η Επιτροπή Κινδύνων(RC) έχει εγκρίνει ενιαία πολιτική διαχείρισης κινδύνου αγοράς, η οποία εφαρμόζεται στον Όμιλο και την 
Τράπεζα και περιγράφει τους βασικούς ορισμούς που αφορούν στη διαχείριση του κινδύνου αγοράς, καθορίζοντας τους ρόλους 
και τις αρμοδιότητες των εμπλεκομένων μονάδων και στελεχών. Η Επιτροπή Διαχειρισης Ενεργητικού Παθητικου  (ALCO) είναι 
υπεύθυνη για την αναθεώρηση του πλαισίου διαδικασιών και των μεθοδολογιών βάσει των οποίων καθορίζονται κατάλληλοι 
δείκτες (KRI) και όρια κινδύνου αγοράς, προκειμένου να διασφαλιστεί η συνετή διαχείριση του ισολογισμού σύμφωνα με την 
επιχειρηματική στρατηγική του Ομίλου. Σε επιχειρησιακό επίπεδο, η Μονάδα PFM Treasury ως πρώτη γραμμή άμυνας 
διαχειρίζεται σε καθημερινή βάση τις θέσεις ανάληψης κινδύνου αγοράς τηρώντας την εγκεκριμένη λίστα των 
χρηματοοικονομικών προϊόντων, ενώ η Διεύθυνση ΔΚΟ είναι υπεύθυνη για την ανάπτυξη μεθοδολογιών μέτρησης κινδύνου 
αγοράς σύμφωνα με τα διεθνή πρότυπα και τις βέλτιστες πρακτικές.  Επιπλέον, η ΔΚΟ παρακολουθεί και αναφέρει στην ανώτερη 
διοίκηση όλες τις σχετικές μετρήσεις κινδύνου σε καθημερινή συχνότητα και αναφέρει τις υπερβάσεις των ορίων κινδύνου αγοράς 
του Ομίλου στην Επιτροπή Διαχειρισης Ενεργητικού Παθητικου  (ALCO). 
Ο Όμιλος και η Τράπεζα εφαρμόζουν σύγχρονες και ευρέως αποδεκτές τεχνικές για την επιμέτρηση του κινδύνου αγοράς. 
Συγκεκριμένα, υπολογίζονται σε καθημερινή βάση, δείκτες ευαισθησίας, όπως η μέτρηση CSPV01 (δυσμενής επίπτωση στην 
καθαρή τρέχουσα αξία του χαρτοφυλακίου ομολόγων έναντι παράλληλης μετατόπισης των καμπυλών περιθωρίων επιτοκίων κατά 
1 μ.β.), καθώς και η Αξία σε Κίνδυνο (Value- at- Risk, «VaR»). 
Για κάθε δραστηριότητα που ενέχει κίνδυνο αγοράς, ο Όμιλος και η Τράπεζα έχουν θεσπίσει κατάλληλα όρια ανά είδος κινδύνου, 
τα οποία παρακολουθούνται σε συστηματική βάση. Η διαχείριση του κινδύνου αγοράς δεν περιορίζεται στις δραστηριότητες 
διαπραγμάτευσης του χαρτοφυλακίου συναλλαγών, αλλά καλύπτει το σύνολο των στοιχείων της Κατάστασης Χρηματοοικονομικής 
Θέσης. 
Η επιμέτρηση της Αξίας σε Κίνδυνο είναι η εκτίμηση της μέγιστης δυνητικής ζημίας στην καθαρή τρέχουσα αξία ενός 
χαρτοφυλακίου, που μπορεί να συμβεί σε ένα καθορισμένο χρονικό διάστημα και για ένα συγκεκριμένο επίπεδο εμπιστοσύνης 
(confidence level). Ο Όμιλος και η Τράπεζα εφαρμόζουν την μέθοδο της ιστορικής προσομοίωσης (“HVaR”) η οποία  στηρίζεται 
σε ιστορικά σενάρια διακυμάνσεων των τιμών. Η μέθοδος χρησιμοποιεί προηγούμενες παρατηρήσεις για να συναγάγει τις πιθανές